Ir-Regolament tal-Kummissjoni (KE) Nru 634/2004
tal-5 ta’ April 2004
li jippreskrivi miżuri transitorji għall-applikazzjoni tar-Regolament tal-Kummissjoni (KE) Nru 2202/96 u tar-Regolament (KE) Nru 2111/2003 minħabba l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja fl-Unjoni Ewropea
IL-KUMMISSJONI TAL-KOMUNITAJIET EWOPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat it-Trattat ta’ Adeżjoni tar-Repubblika Ċeka, tar-Repubblika ta’ l-Estonja. tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika tas-Slovakkja, u b’ mod partikolari l-Artikolu 2(3) tiegħu,
Wara li kkonsidrat l-Att ta’ l-Adeżjoni tar-Repubblika Ċeka, tar-Repubblika ta’ l-Estonja. tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika tas-Slovakkja, u b’ mod partikolari l-ewwel paragrafu ta’ l-Artikolu 41 tiegħu,
Billi;
(1) Għandhom jiġu adottati miżuri transitorji biex produtturi u proċessuri fir-Repubblika Ċeka, fir-Repubblika ta’ l-Estonja fir-Repubblika ta’ Ċipru, fir-Repubblika tal-Latvja, fir-Repubblika tal-Litwanja, fir-Repubblika ta’ l-Ungerija, fir-Repubblika ta’ Malta, fir-Repubblika tal-Polonja, fir-Repubblika tas-Slovenja u fir-Repubblika tas-Slovakkja (aktar ’l isfel imsemmii bħala "l-Istati Membri l-ġodda") jibbenefikaw mir-Regolament tal-Kunsill (KE) Nru 2202/96 tat-28 ta’ Ottubru 1996 li introduċa skema ta’ għajnuna Komunitarja għall-produtturi ta’ ċertu frott taċ-citru [1].
(2) Il-mekkaniżmu sabiex tiġi kkalkolata l-konformità mal-limiti ta’ ipproċessar nazzjonali u Komunitarju preskritt fl-Artikolu 5 tar-Regolament (KE) Nru 2202/96 u l-Artikolu 37 tar-Regolament tal-Kummissjoni (KE) Nru 2111/2003 ta’ l-1 ta’ Diċembru 2003 li jippreskirvu regoli dettaljati għall-applikazzjoni tar-Regolament tal-Kunsill (KE) Nru 2202/96 li jintroduċi skema ta’ għajnuna Komunitarja għal produtturi ta’ ċertu frott taċ-ċitru [2] ma tapplikax immedjatament għall-Istati Membri l-ġodda. Għaldaqstant għandhom jiġu preskritti miżuri transitorji għall-applikazzjoni tiegħu. L-għajnuna għandha titħallas sħiħa għall-ewwel sena ta’ marketing li għaliha ma hemmx data sabiex tiġi kkalkolata. Madanakollu, bħala miżura prekawzjonarja, għandha ssir riduzzjoni minn qabel, li tkun rifuża jekk ma jkunx hemm ħlas iżjed milli previst fi tmiem is-sena tal-marketing. Għas-snin sussegwenti ta’ marketing, għandha ssir dispożizzjoni għall-applikazzjoni gradwali tas-sistema li tistħarreġ il-konformità mal-limitu.
(3) Il-miżuri preskritti f’dan ir-Regolament huma skond l-opinjoni tal-Kumitat ta’ Ġestjoni għall-Frott Frisk u l-Ħaxix,
ADOTTAT DAN IR-REGOLAMENT:
Artikolu 1
Għas-sena ta’ marketing 2004/05, għar-Repubblika Ċeka, l-Estonja. Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, (aktar ’isfel imsemmii bħala l-Istati Membri l-ġodda) biss, l-ammont ta’ għajnuna ffissat fl-Artikolu 3(2) tar-Regolament (KE) Nru 2202/96 u indikat fit-Tabelli 1,2, u 3 fl-Anness I għal dak ir-Regolament għandu jiġi ffissat kif indikat fit-Tabelli 1,2, u 3 fl-Anness għal dan ir-Regolament rispettivament.
Artikolu 2
1. Fejn l-istħarriġ għall-konformità mal-limitu ta’ l-ipproċessar bil-għan biex tiġi ffissata l-għajnuna għas-sena ta’ marketing 2005/06 juri illi l-limitu tal-Komunità ma nqabiżx, ammont addizzjonali ugwali għal 25 % ta’ l-għajnuna maħsuba fl-Artikolu 3(2) tar-Regolament Nru 2202/96 għandu jitħallas fl-Istati Membri l-ġodda kollha wara t-tmiem tas-sena tal-marketing 2004/05.
2. Fejn l-istħarriġ għall-konformità mal-limitu ta’ l-ipproċessar bil-għan għall-iffissar ta’ l-għajnuna għas-sena ta’ marketing 2005/06 juri li l-limitu tal-Komunità nqabeż, f’dawk l-Istati Membri l-ġodda li l-limitu ma nqabiżx jew li l-limitu nqabeż b’ anqas minn 25 %, għandu jitħallas ammont addizzjonali wara t-tmiem tas-sena tal-marketing 2004/05.
L-ammont addizzjonali imsemmi fl-ewwel subparagrafu għandu jiġi bbażat fuq l-ammont li bih il-limitu nazzjonali kkonċernat ġie estiż, sa massimu ta’ 25 % ta’ l-għajnuna ffissata fl-Artikolu 3(2) tar-Regolament (KE) Nru 2202/96.
Artikolu 3
Fl-istħarriġ tal-konformità mal-limitu ta’ pproċessar nazzjonali għall-ipproċessar tal-larinġ, tal-lumi, u tat-tronġ, u għall-grupp ta’ prodotti li jinkludi l-mandolin, il-klementin u s-satsumi, għall-Istati Membri l-ġodda biss, il-kalkolazzjoni għandha tiġi bbażata:
(a) għas-sena ta’ marketing 2005/06, fuq kuntrast bejn il-limitu ta’ pproċessar nazzjonali u l-kwantitajiet ipproċessati bl-għajnuna matul is-sena ta’ marketing jew perjodu ekwivalenti li jippreċedi dik is-sena ta’ marketing;
(b) għas-sena ta’ marketing 2006/07, fuq kuntrast bejn il-limitu ta’ pproċessar nazzjonali u l-kwantitajiet medji pproċessati bl-għajnuna matul is-sentejn ta’ marketing jew perjodi ekwivalenti li pprċedew dik is-sena ta’ marketing;
L-ammont ottenut meta tiġi eżaminata l-konformità mal-limitu ta’ l-ipproċessar nazzjonali għal kull wiehed mill-prodotti kkonċernat għandu jingħadd ma’ l-ammonti għall-Istati Membri l-oħra kollha bil-għan li tiġi mistħarrġa l-konformità mal-limitu tal-Komuità.
Artikolu 4
Dan ir-Regolament għandu jidħol fis-seħħ suġett għal u fid-data tad-dħul fis-seħħ tat-Trattat ta’ l-Adeżjoni tar--Repubblika Ċeka, tar-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-l-Polonja, ir-Repubblika tas-Slovenja u r-Repubblika tas-Slovakkja,
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta’ April 2004.